अर्को जिज्ञासामा उनले भने , नेपालमा चोटपटक भन्ने वित्तिकै सडक दुर्घटनालाई बुझ्ने गरेको पाइन्छ , तर सडक दुर्घटनाका अतिरिक्त पानीमा डुब्ने , आगोले पोल्ने , सर्पले टोक्ने , जान अन्जानमा हुने विष सेवन , धारिलो वस्तु वा औजारले काट्ने , रूख वा अग्लो स्थानबाट लड्ने जस्ता आकस्मिक घटनाका साथै स्वयंलाई वा अर्कालाई हानी पुर्याउने मनशायले हुने हत्या हिंसाका घटनाहरू सबैमा हुने शारिरीक क्षतिलाई पनि उत्तिकै महत्व दिइनु पर्दछ किनभने नेपालमा प्रति वर्ष कमसेकम मानिसहरू चोटपटकको उपचारका लागी ११ लाख पटक अस्पताल वा स्वास्थ्य संस्थामा जाने गरेको तथ्यांकले देखाउँछ ।